UPUTE ZA IZRADU ELABORATA:

* **Izdavatelj elaborata** : naziv šumarije ili naziv licenciranog izvođača
* Licencirani izvođač stavlja svoju klasu i urudžbeni broj
* **Županija** : županija u kojoj se nalazi šuma
* **MIBŠ**: identifikacijski broj pod kojim je šumoposjednik upisan u upisnik privatnih šumoposjednika (ukoliko je upisan)
* **GJ**: gospodarska jedinica u kojoj je šuma
* **KO**: katastarska općina u kojoj je šuma
* **Odsjek**: Odsjek/ci u kojem se šuma nalazi
* **K.č.br**.: katastarski broj čestice šume
* **Opis staništa i sastojine**: preuzima se iz O3 ili O2 obrasca konkretne GJ
* **Obrazloženje etata**: npr.

*Izvršena je doznaka 5 stabala hrasta kitnjaka, ukupne drvne mase 15,12 m3, 8 stabala obične bukve, ukupne drvne mase 24,43 m3 i 3 stabla ostale meke bjelogorice, ukupne drvne mase 2,56 m3 doznačnim čekićem oznake „Licencirani izvođač 1“ ukupne drvne mase 42,11 m3*

*Tijekom postupka izvršen je uvid u priloženu dokumentaciju te je stranka na terenu, pokazivanjem, identificirala predmetnu katastarsku česticu osobi ovlaštenoj za obavljanje doznake koja je izvršila odabir i obilježavanje stabala za sječu te doznačnim čekićem oznake „Licencirani izvođač 1“ te doznačila 16 stabla ukupne drvne mase 42,11 m3 u šumsko - uzgojne i sanitarne svrhe u smislu obnove šuma i poboljšanja stanja istih.*

* **Smjernice gospodarenja i obrazloženje etata**: preuzima se iz O3 ili O2 obrasca konkretne GJ
* **Smjernice gospodarenja i obrazloženje etata:** npr.

*Šumski red šumoposjednici su dužni održavati i uspostaviti u pravilu istovremeno s radovima pridobivanja drva a najkasnije u roku 3 mjeseca po završetku navedenih radova. Pod šumskim redom razumijevaju se postupci koji se obavljaju u sječini, radi osiguranja redovnog gospodarenja šumom, a posebno radi njenoga uzgajanja, zaštite od požara, biljnih bolesti i štetočina, kao i svih općekorisnih funkcija šuma te očuvanja bioraznolikosti.*

*U jednodobnim sastojinama u kojima se obavljaju oplodne sječe(pripremni, naplodni, naknadni i dovršni sijek), zabranjena je sječa, izrada i izvoz iz sječine za vrijeme trajanja vegetacije, u pravilu od 01.travnja do 30.rujna, osim u sastojinama izloženim poplavama većih razmjera kada se isti radovi mogu obavljati najranije dva mjeseca nakon početka vegetacije.*

*U raznodobnim sastojinama i jednodobnim sastojinama u kojima se obavlja sječa prethodnog prihoda, zabranjeno je obaranje stabala u prva dva mjeseca od početka vegetacije.*